rejauldu/bengali-wikipedia huggingface dataset:
২০০০ সালের মুম্বই ভূমিধ্বস ঘাটকোপারে সংগঠিত হওয়া একটি ভূমিধ্বস ছিল, যা ২০০০ সালের ১২ জুলাই  ভারতের, মুম্বইয়ের নিকটবর্তী শহরতলীতে ঘটে।  হতাহত সাতাশ জন পুরুষ, পনের জন মহিলা, এবং পনের জন ছেলেমেয়ে সহ আটাত্তর জন লোক প্রাণ হারায়, যেখানে আরো সাতজন লোক আহত হয়। এই দুর্ঘটনার শিকার বেশীরভাগ বাসিন্দা মুম্বইর বস্তি এলাকার ছিল, যেখানকার অবকাঠামো এবং স্যানিটেশন ব্যবস্থা খুবই নাজেহাল।  অনুদান  সরকারি কর্মকর্তারা প্রতিশ্রুতি দেন যে সরকারের পক্ষ থেকে দুর্ঘটনায় মৃত প্রতিটি পরিবারকে ২৫,০০০ ভারতীয় রুপি প্রদান করা হবে, যেখানে আহত পরিবারের সদস্যদের ১০,০০০ রূপি করে দেয়ার কথা বলা হয়।  উদ্ধারকার্য  অনুসন্ধান এবং উদ্ধার অভিযানে দেড়শরও অধিক অগ্নিনির্বাপণ কর্মী অংশগ্রহণ করে, যদিও ভূমিধ্বসের দুদিন পরেও কোন দেহ পাওয়ার সম্ভাবনা ছিল না। বঙ্গোপসাগরে সৃষ্ট জলোচ্ছ্বাস এবং অতিবৃষ্টির পর ভূমিক্ষয়ের ফলে ভূমিধ্বসটি সংগঠিত হয়।  আবহাওয়াবিদদের মতে, ভূমিধ্বসের পূর্বে চব্বিশ-ঘণ্টা সময়কালের মধ্যে মুম্বই শহরতলীতে সাড়ে তিনশ মিলিমিটারের বেশি বৃষ্টিপাত হয়।  ২০০০ সালের মুম্বই ভূমিধ্বসের বছর থেকে, পৌরসভা কর্পোরেশন ভবন কর্তৃক মুম্বইয়ের ৩২৭টি এলাকাকে ভূমিধ্বসে ক্ষতির সম্মুখীন বলে চিহ্নিত করা হয়েছে, যার মধ্যে ৪৯টি রয়েছে শহর এলাকায় এবং ২৭৮টি অবস্থিত শহরতলীতে। এই প্রতিবেদন প্রকাশ হওয়ার পর থেকে, ভূমিধ্বসের ফলে বাসিন্দাদের হতাহত এড়াতে হাজার হাজার বাসভবন স্থানান্তর বা জোড় পূর্বক সরানো হয়েছে। তথ্যসূত্র  বিষয়শ্রেণী:২০০০-এর ভূমিধ্বস বিষয়শ্রেণী:ভারতের ভূমিধ্বস বিষয়শ্রেণী:২০০০-এ ভারতে দুর্যোগ বিষয়শ্রেণী:২০শ শতাব্দীতে মুম্বই
দ্য কেমব্রিজ হিস্ট্রি অফ ইংলিশ অ্যান্ড আমেরিকান লিটারেচার (ইংরেজি: The Cambridge History of English and American Literature) হল ১৯০৭ থেকে ১৯২১ সালের মধ্যে ১৮টি খণ্ডে প্রকাশিত একটি সাহিত্য সমালোচনা-বিষয়ক বিশ্বকোষ।Cambridge History of English and American Literature, National Library of Australia. বিংশ শতাব্দীর প্রথমার্ধের ১৭১ জন অগ্রণী গবেষক ও চিন্তাবিদের একটি আন্তর্জাতিক প্যানেল কর্তৃক গ্রন্থটি রচিত ও সম্পাদিত হয়। ৩০৩টি অধ্যায়ে বিন্যস্ত এই বইটির পৃষ্ঠাসংখ্যা এগারো হাজারেরও বেশি। ইংরেজি সাহিত্য-সংক্রান্ত অধ্যায়গুলি শুরু হয়েছে প্রাচীন ইংরেজি কাব্যসাহিত্য থেকে এবং সমাপ্ত হয়েছে ভিক্টোরীয় সাহিত্যে। অপর দিকে আমেরিকান সাহিত্য-সংক্রান্ত অধ্যায়গুলির ব্যাপ্তি ঔপনিবেশক ও বিপ্লবের যুগ থেকে বিংশ শতাব্দীর প্রথম ভাগ পর্যন্ত।  ইংরেজি সাহিত্য-সংক্রান্ত ১৪টি খণ্ড এবং একটি অতিরিক্ত নির্ঘণ্ট খণ্ডের যুগ্ম প্রধান সম্পাদক ছিলেন এ. ডব্লিউ. ওয়ার্ড ও এ. আর. ওয়েলার এবং আমেরিকান সাহিত্য-সংক্রান্ত চারটি খণ্ডের প্রধান সম্পাদক ছিলেন উইলিয়াম পিটারফিল্ড ট্রেন্ট, জন আরস্কাইন, টুয়ার্ট শারম্যান ও কার্ল ফন ডোরেন। আমেরিকান সাহিত্য-সংক্রান্ত খণ্ড চারটি ইংল্যান্ডে কেমব্রিজ থেকে কেমব্রিজ ইউনিভার্সিটি প্রেস কর্তৃক এবং মার্কিন যুক্তরাষ্ট্রে নিউ ইয়র্ক সিটি থেকে জি. পি. পাটনাম’স সন্স কর্তৃক প্রকাশিত হয়।  ২০০০ সালে বার্টলবাই.কম সমগ্র গ্রন্থটি অনলাইনে প্রকাশ করে।The Cambridge History of English and American Literature, Bartleby.com. এই সংস্করণে গ্রন্থটিকে অধ্যায়, গ্রন্থপঞ্জি ও অধ্যায় লেখকের নির্ঘণ্ট সহ ৫,৬০০টিরও বেশি ফাইলে বিভক্ত করা হয়েছে। এই গ্রন্থে জীবনী-সংক্রান্ত তথ্যাবলির সঙ্গে সঙ্গে প্রধান প্রধান ব্যক্তিত্ব ও সাহিত্য আন্দোলনের গ্রন্থপঞ্জি অন্তর্ভুক্ত হয়েছে। বইটিতে কবিতা, কথাসাহিত্য, নাটক ও প্রবন্ধ থেকে শুরু করে ইতিহাস, ধর্মতত্ত্ব ও রাজনৈতিক রচনা পর্যন্ত অন্তর্ভুক্ত হয়েছে। এই বইটিতে বক্তা, কৌতুকসাহিত্যকার, কবি, সংবাদপত্র কলামনিস্ট, ধর্মীয় নেতা, অর্থনীতিবিদ, স্থানীয় আমেরিকান, গীতিকার, এমনকি ইড্ডিশ ও ক্রেওল প্রভৃতি কয়েকটি ভাষার লেখালিখিও এই বইয়ের বিষয়সূচির অন্তর্ভুক্ত। সেই জন্য এই বইটিকে সাহিত্য ও সাহিত্য সমালোচনার ইতিহাস-বিষয়ক সবচেয়ে গুরুত্বপূর্ণ বই মনে করা হয়।  তথ্যসূত্র  বহিঃসংযোগ  The Cambridge History of English and American Literature: an Encyclopedia in Eighteen Volumes on Bartleby.com The Cambridge History of English and American Literature: An Encyclopedia in Eighteen Volumes on the website of the University of Pennsylvania  বিষয়শ্রেণী:১৯০৭-এর বই বিষয়শ্রেণী:১৯২১-এর বই বিষয়শ্রেণী:ব্রিটিশ গদ্য সাহিত্য বিষয়শ্রেণী:যুক্তরাজ্যে সাহিত্যের ইতিহাস হিস্ট্রি অফ ইংলিশ অ্যান্ড আমেরিকান লিটারেচার বিষয়শ্রেণী:আমেরিকান গদ্য সাহিত্য বিষয়শ্রেণী:পাবলিক ডোমাইনে সহায়ক গ্রন্থ বিষয়শ্রেণী:স্বত্ত্বমুক্ত ই-বই বিষয়শ্রেণী:মার্কিন যুক্তরাষ্ট্রে সাহিত্যের ইতিহাস বিষয়শ্রেণী:১৯২১-এর অ-কল্পকাহিনী বই বিষয়শ্রেণী:ব্রিটিশ অ-কল্পকাহিনী সাহিত্য বিষয়শ্রেণী:যুক্তরাজ্যের সাহিত্যের ইতিহাস বিষয়শ্রেণী:মার্কিন অ-কল্পকাহিনী বই
thumb|স্টেফোর্ডশায়ার বোন চায়নার চকলেট পেয়ালা c. ১৮১৫-২০, ভিক্টোরিয়া এবং এলবার্ট সংগ্রহালয় হাড়ের ছাই, ফিল্ডসপার এবং কেওলিনে তৈরী একধরণের কোমল পেস্টের চীনামাটিকে বোন চায়না বলা হয়। সংজ্ঞা অনুসারে এটি জন্তুর হাড়ের উৎসের ন্যূনতম ৩০% ফস‌ফেট এবং নির্দিষ্ট পরিমাণের ক্যালসিয়াম ফস‌ফেট থাকা অস্বচ্ছ পাত্র।By The British Pottery Manufacturers' Federation, and quoted in Dictionary Of Ceramics. Arthur Dodd & David Murfin. 3rd edition. The Institute Of Minerals. 1994. শক্তি এবং ভাঙা প্রতিরোধক্ষমতার দিক থেকে বোন চায়না সবচেয়ে শক্তিশালী চীনামাটি। উচ্চ মাত্রার বগা বর্ণ এবং অস্বচ্ছতার জন্য এটি প্রখ্যাত।Ozgundogdu, Feyza Cakir. “Bone China from Turkey” Ceramics Technical; May2005, Issue 20, p29-32.'Trading Places.' R.Ware. Asian Ceramics. November,2009, p.35,37-39 জোর বেশির জন্য অন্য চীনামাটির থেকে একে পাতলা করে গড়া যায়। অন্য পোড়ামাটির মতো এটি কাচসদৃশ হয়, কিন্তু অন্য খনিজাত বৈশিষ্ট্যের জন্য এটি অস্বচ্ছ।What is China? As with stoneware, the body becomes vitrified; which means the body fuses, becomes nonabsorbent, and very strong. Unlike stoneware, china becomes very white and translucent.   ১৭৯০ দশকের শুরুতে ইংরেজ কুমার জোসিয়া স্পড ব্যবসায়িকভাবে প্রথম বোন চায়নার বিকাশ করেন। প্রারম্ভিক বিকাশ থেকে বিংশ শতকের শেষ পর্যন্ত বোন চায়না প্রায় একচেটিয়া ইংরেজ সামগ্রী ছিল। বেশিরভাগ বস্তুর উৎপাদন ষ্টোক-অন-ট্রেন্ট নামক স্থানে হত। ফোর্টনাম এবং মেশন, মিল্টন, কোলপোর্ট, স্পড, রয়েল ক্রাউন ডার্বি ইত্যাদি বেশিরভাগ বড়ো ইংরাজ কোম্পানী এখনও বোন চায়না সামগ্রীর উৎপাদন করে।   তথ্যসূত্র   বহিঃসংযোগ    বিষয়শ্রেণী:মৃৎশিল্প
আধুনিক ভাষা ইনস্টিটিউট চট্টগ্রাম বিশ্ববিদ্যালয়ের কলা ও মানববিদ্যা অনুষদের অন্তর্ভুক্ত একটি অন্যতম ইনস্টিটিউট। বর্তমানে এখানে ২১ জন শিক্ষক রয়েছেন। সর্বমোট ৪৫টি আসন রয়েছে অনার্স কোর্সে এবং ভাষা কোর্সে সাত শতাধিক আসন আছে।   ইতিহাস   ২০০৮ সালে, বিভিন্ন ভাষা শিক্ষাদানের উদ্দেশ্যে এটি চালু করা হয়।কলা ও মানববিদ্যা অনুষদের ড. আবদুল করিম ভবনে এই বিভাগের সকল কার্যক্রম পরিচালিত হয়।   কোর্সসমূহ  এখানে মোট সাতটি ভাষায় সার্টিফিকেট কোর্স ও ডিপ্লোমা ডিগ্রী প্রদান করা হয়।  ক) বাংলা (শুধুমাত্র বিদেশীদের জন্য), খ) ইংরেজি, গ) ফরাসি,ফ্রেঞ্চ ভাষা; কেন শিখবেন ? কোথায় শিখবেন? http://www.arthosuchak.com/archives/59685/ফরাসি-শিখতে-চান/ অর্থসূচক, সংগ্রহের তারিখ ১৩ মে, ২০১৪ ঘ) জার্মান, ঙ) জাপানি, চ) চীনা, ছ) আরবি ও জ) ফার্সি ভাষার উপর এক বছর মেয়াদী সার্টিফিকেট কোর্স ও এক বছর মেয়াদী ডিপ্লোমা ডিগ্রী প্রদান করা হয়।কোথায় শিখবেন বিদেশি ভাষা http://www.the-prominent.com/careers-occupations-article-6377/ দা প্রমিনেন্ট সংগ্রহের তারিখ সেপ্টেম্বর ১০,২০১৬   ভাষা ও ভাষা বিজ্ঞান   ২০১২-১৩ সেশন থেকে এই ইনস্টিটিউটের অধীনে ভাষাবিজ্ঞান বিষয়ে অনার্স প্রোগ্রাম চালু করা হয়। এখানে ধ্বনিতত্ত্ব, রুপতত্ত্ব, অর্থতত্ত্ব, ব্যক্যতত্ত্ব ও ভাষার প্রায়োগিক কোর্স সমাজ ভাষাবিজ্ঞান, কম্পিউটর ভাষা বিজ্ঞান, চিকিৎসা ভাষাবিজ্ঞান, ভাষাবৈকল্য, সংকেত ভাষা, মৌলিক বাংলা ও ইংরেজি বিষয় গুলো পড়ানো হয়। যে কোন এক বর্ষে তৃতীয় ভাষা হিসেবে বিদেশী যে কোন একটি ভাষাও পড়ানো হয়।  ইংরেজি ভাষা শিক্ষাদান   ইংরেজি ভাষা শিক্ষাদান বিষয়ে অতিরিক্ত মাস্টার্স প্রোগ্রাম চালু করা আছে।চবির আধুনিক ভাষা ইনস্টিটিউট ভর্তির নোটিশ ২০১৮ http://amarcampus24.com/home/details?news=1796 আমার ক্যাম্পাস সংগ্রহের তারিখ ৩০ জুন ২০১৮   তথ্যসূত্র   বিষয়শ্রেণী:চট্টগ্রাম বিশ্ববিদ্যালয়ের ইনস্টিটিউটসমূহ
ইফাদ ফিল্ম ক্লাব পুরস্কার ২০১২ সালে প্রদান করা একটি চলচ্চিত্র পুরস্কার। এটি বাংলাদেশ ফিল্ম ক্লাব কর্তৃক প্রদান করা হয়।ছিল পএরস্পনসর ইছিল ফাদ গ্রুপ এবং মিডিয়া পার্টনার এনটিভি। বর্তমানে এই পুরস্কার আর দেওয়া হয়না।   ইতিহাস  ইফাদ ফিল্ম ক্লাব অ্যাওয়ার্ড ২০১২ প্রথম এবং শেষবারের মত প্রদান করা হয়। পুরস্কার প্রদান অনুষ্ঠানটি ৭ জুলাই ২০১৩ তারিখে ঢাকা বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত হয়।   পুরস্কার    সেরা চলচ্চিত্র  সেরা চলচ্চিত্র পরিচালক  সেরা অভিনেতা  সেরা অভিনেত্রী  শ্রেষ্ঠ পার্শ্ব অভিনেতা  শ্রেষ্ঠ সহকারী অভিনেত্রী  শ্রেষ্ঠ খলনায়ক (চলচ্চিত্র)  শ্রেষ্ঠ সঙ্গীত পরিচালক  সেরা গীতিকার  সেরা প্লেব্যাক গায়ক  সেরা প্লেব্যাক গায়িকা  আজীবন সম্মাননা  বিশেষ পুরস্কার   ২০১২ সালের পুরস্কার   বিভাগ  বিজয়ী  চলচ্চিত্র  সেরা চলচ্চিত্র  সে আমার মন কেড়েছে  সেরা পরিচালক  এফআই মানিক  স্বামী ভাগ্য  সেরা অভিনেতা  শাকিব খান  সেরা অভিনেত্রী  অপু বিশ্বাস  শ্রেষ্ঠ পার্শ্বঅভিনেতা  আলী রাজ  শ্রেষ্ঠ পার্শ্বঅভিনেত্রী  উপমা পিতা  সেরা খলনায়ক  মিজু আহমেদ শ্রেষ্ঠ সঙ্গীত পরিচালক  আলাউদ্দিন আলী  সেরা গীতিকার  মো. রফিকজ্জামান সেরা প্লেব্যাক গায়ক  অ্যান্ড্রু কিশোর  সেরা প্লেব্যাক গায়িকা কনকচাঁপা আজীবন সম্মাননা রাজ্জাক, শবনম  বিশেষ পুরস্কার  নায়ক ফারুক, আহমেদ জামান চৌধুরী    তথ্যসূত্র   বিষয়শ্রেণী:বাংলাদেশী চলচ্চিত্র পুরস্কার
thumb|১৮৯০ সালে হোটেল হিসেবে গ্রেট ওয়েস্টার্ন বিল্ডিং। গ্রেট ওয়েস্টার্ন বিল্ডিং ভারতের মুম্বইয়ে  অবস্থিত একটি ভবন। বৃহৎ এবং দেখতে প্রাসাদতুল্য এই ভবনটি অনেক কাজে ব্যবহার হয়ে এসেছে। এটি একসময় বম্বের রাজ্যপালদের বাসভবন ছিল। উইলিয়াম হর্নবাই, সাবেক রাজ্যপাল যিনি হর্নবাই ভেলার্ড নির্মাণে গুরুত্বপূর্ণ ভূমিকা রাখেন, যা মহালক্ষ্মী তার কয়েক বছরের চাকরির মেয়াদে থাকাকালীন সময়ে বন্ধ করে দেন। এটি ১৭৭০-১৭৯৫ সালে ভারতীয় নৌবহরে প্রধান সেনাপতির বাসভবন, অ্যাডমিরালটি হাউস হিসেবেও ব্যবহৃত হয়।  ল্যাচলান ম্যাকুয়ারি, যিনি পরবর্তী সময়ে নিউ সাউথ ওয়েলসের রাজ্যপাল হন (১৮১০-১৮২১), অ্যাডমিরালটি হাউসে বাস করতেন। তিনি ২৩শে এপ্রিল, ১৭৯৪ সালে তার জার্নালে লিপিবদ্ধ করেন যে, 'তস্কর গ্রীষ্মকালীন আবহাওয়ায় এবং তার দেশে থাকাকালীন সময়ে, তার শহুরে বাসভবনে (অ্যাডমিরালটি হাউস) আমাদের একটি বন্ধুত্বপূর্ণ আমন্ত্রণ দেন, (যেখানে তিনি বর্তমানে বাস করছেন।) আমরা তার প্রস্তাব গ্রহণ করে নেই।' ১৮শ শতাব্দীর কাছাকাছি সময়ে এটি সরকার কর্তৃক ক্রয় করা হয় এবং ১৮৭৮ সাল পর্যন্ত নথিপত্রের আদালতভবন হিসেবে রূপান্তরিত করে পরিসেবা দেয়া হয়। রাস্তার সম্প্রসারণ ঘটানোর জন্য মূল বারান্দাটি অপসারণ করা হয়। এই সম্পত্তিটি রুস্তমজী জিজিভয় কিনে নেন অতঃপর সাসন পরিবারের কাছে বিক্রি করা হয়।  ১৮৮৩ সালে এটি আবার বিক্রি করা হয় এবং গ্রেট ওয়েস্টার্ন হোটেল হিসেবে পরিচিত একটি হোটেলে রূপান্তর করা হয়। ১৮৯০-এর দশকের প্রথম দিকে একটি নতুন পাঁচ তলাবিশিষ্ট অংশ যোগ করা হয়। এটি প্রখ্যাত স্থপতি এস এম এন চন্দাভয় দ্বারা নির্মিত হয়েছিল, যিনি ১৮৯০-এর দশকে পরবর্তীতে তিন তলাবিশিষ্ট ভবন নির্মাণ করেছিলেন।  একসময় হোটেলটি বন্ধ করে দেয়া হয় এবং অধিক ভাড়া পাওয়ার জন্য অনেক কক্ষে ও উপকক্ষে ভাগ করে দেয়া হয়।  তথ্যসূত্র  https://www.mq.edu.au/macquarie-archive/lema/1794/1794april.html  বিষয়শ্রেণী:মুম্বইয়ের ভবন ও স্থাপনা
জ্যাকারি এডওয়ার্ড স্নাইডার (জন্ম ১ মার্চ ১৯৬৬) একজন মার্কিন চলচ্চিত্র নির্মাতা। তিনি ২০০৪ সালে ডন অফ দ্য ডেড হরর চলচ্চিত্রের পুননির্মাণের মাধ্যমে চলচ্চিত্র জগতে আত্মপ্রকাশ করেছিলেন। তারপর থেকে, তিনি ৩০০ (২০০৭) এবং ওয়াচমেন (২০০৯) সহ একাধিক কমিক বই এবং সুপারহিরো চলচ্চিত্র পরিচালনা করেছিলেন বা প্রযোজনা করেছেন, সেই সাথে সুপারম্যান ফিল্ম ম্যান অব স্টিল প্রযোজনা করেছেন (২০১৩) যা ডিসি এক্সটেন্ডেড ইউনিভার্স শুরু করেছিল, এবং এর ফলো-আপ, ব্যাটম্যান ভার্সেস সুপারম্যান: ডন অব জাস্টিস (২০১৬) এবং জাস্টিস লিগ (২০১৭) এবং তার সম্পাদিত জ্যাক স্নাইডার'স জাস্টিস লিগ (২০২১), যা ওয়ার্নার মিডিয়ার ভিডিও চাহিদা সেবা প্রদানকারী এইচবিও ম্যাক্সে প্রকাশিত হয়েছিল।   তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অ্যাকশন চলচ্চিত্রের পরিচালক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:কল্পবিজ্ঞান চলচ্চিত্রের পরিচালক বিষয়শ্রেণী:উইসকনসিনের চলচ্চিত্র পরিচালক বিষয়শ্রেণী:মার্কিন নারীবাদী বিষয়শ্রেণী:কানেটিকাটের ডেমোক্র্যাট বিষয়শ্রেণী:বিজ্ঞান কল্পকাহিনী চলচ্চিত্র পরিচালক
সিনটেক গ্রুপ ১৯৮১ সালে প্রতিষ্ঠিত একটি কোম্পানি যা শিল্প বাজারের জন্য হেলিকাল পাইল, হেলিকাল রিজিড ইনক্লুশন এবং পাইপলাইন অ্যাঙ্কর ইঞ্জিনিয়ারিং এবং উৎপাদন পরিষেবা প্রদান করে থাকে।   মাইলফলক  ২০১০ সালে, সিনটেককে আলবার্টা ভেঞ্চার ম্যাগাজিনে আলবার্টার শীর্ষ ২৫টি দ্রুত বর্ধনশীল কোম্পানির মধ্যে একটি হিসেবে অন্তর্ভুক্ত করা হয়েছিল, যার আয় ছিল ২০ মিলিয়ন ডলারেরও বেশি। এরপর কোম্পানিটি শীঘ্রই উত্তর আমেরিকান কনস্ট্রাকশন গ্রুপ দ্বারা অধিগ্রহণ করা হয়।   তথ্যসূত্র    বহিঃসংযোগ      বিষয়শ্রেণী:১৯৮১-এ প্রতিষ্ঠিত কোম্পানি বিষয়শ্রেণী:কানাডার প্রকৌশল কোম্পানি বিষয়শ্রেণী:তেলক্ষেত্র পরিষেবা কোম্পানি বিষয়শ্রেণী:ক্যালগারি ভিত্তিক কোম্পানি
আজব ছেলে ২০২৩ সালে মুক্তিপ্রাপ্ত একটি বাংলা ভাষার বাংলাদেশী চলচ্চিত্র। এটি মুহাম্মদ জাফর ইকবালের আজব ছেলে গল্প অবলম্বনে পরিচালনা করেছেন মানিক মানবিক। সরকারি অর্থায়নে নির্মিত এই মুক্তিযুদ্ধভিত্তিক শিশুতোষ চলচ্চিত্রটিতে নাম ভূমিকায় অভিনয় করেছেন রিদওয়ান সিদ্দিকী। অন্যান্য প্রধান চরিত্রে রয়েছেন তৌকীর আহমেদ, সাজু খাদেম, তাহমিনা অথৈ প্রমুখ। ২০২৩ সালের ১৭ নভেম্বর চলচ্চিত্রটি প্রেক্ষাগৃহে মুক্তি পায়।   শ্রেষ্ঠাংশে   রিদওয়ান সিদ্দিকী  তৌকীর আহমেদ  তাহমিনা অথৈ - মলি  সাজু খাদেম  সানজিদা লতা  ফয়সাল মাহমুদ  ফকির বিপ্লব  মনিরুজ্জামান ফিরোজ  স্বর্ণা সাহা  শহিদুল শামীম   নির্মাণ  মুহাম্মদ জাফর ইকবালের একজন দুর্বল মানুষ গ্রন্থের আজব ছেলে গল্প অবলম্বনে এ চলচ্চিত্রটির চিত্রনাট্য রচনা করেন মানিক মানবিক। ২০১৮ সালে তিনি চলচ্চিত্রটি নির্মানের জন্য ৬০ লক্ষ টাকা সরকারি অনুদান পান। মাঝে, চলচ্চিত্রটির নাম ছেলেটি অদ্ভুত রাখার সিদ্ধান্ত হলেও পরবর্তীতে আজব ছেলে নামটিই বহাল রাখা হয়।  বাংলাদেশে কোভিড-১৯ এর বৈশ্বিক মহামারীর কারণে চলচ্চিত্রটির মুক্তি বিলম্বিত হয়। ২০২২ সালে বাংলাদেশ চলচ্চিত্র সেন্সর বোর্ড কর্তৃক ছাড়পত্র পায় চলচ্চিত্রটি। ২০২৩ সালের ১১ নভেম্বর বাংলাদেশ শিল্পকলা একাডেমির চিত্রশালা মিলনায়তনে চলচ্চিত্রটির প্রিমিয়ার অনুষ্ঠিত হয় এবং ১৭ নভেম্বর বসুন্ধরা সিটির স্টার সিনেপ্লেক্সে এটি মুক্তি পায়।   সঙ্গীত    তথ্যসূত্র    বহিঃসংযোগ        বিষয়শ্রেণী:২০২৩-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী কিশোর চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র বিষয়শ্রেণী:বাংলাদেশী শিশুতোষ চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:১৯৮৬-এর পটভূমিতে চলচ্চিত্র বিষয়শ্রেণী:সানী জুবায়ের সুরারোপিত চলচ্চিত্র
লিথুয়ানীয় মহিলা ইউনিয়ন ( বা এলএমএস) লিথুয়ানিয়ায় ১৯২২ থেকে ১৯৩৩ সাল পর্যন্ত সক্রিয় একটি মহিলা সংস্থা ছিল। ১৯০৭ সালে অনুষ্ঠিত লিথুয়ানিয়ান মহিলাদের প্রথম কংগ্রেসে ইউনিয়ন প্রতিষ্ঠার আহ্বান জানানো হয়েছিল, কিন্তু ক্যাথলিক পাদ্রী ও সমাজতন্ত্রীদের মধ্যে দ্বন্দ্বের কারণে এটি সম্পন্ন হয়নি। ইউনিয়নটি আনুষ্ঠানিকভাবে ১৯২২ সালে প্রতিষ্ঠিত হয়েছিল এবং প্রাথমিকভাবে ফেলিসিজা বোর্টকেভিচিয়েনে সভাপতিত্ব করেছিলেন। ইউনিয়নটি লিথুয়ানিয়ার সোশ্যাল ডেমোক্রেটিক পার্টি এবং কৃষক ইউনিয়ন দ্বারা সমর্থিত ছিল, কর্তৃত্ববাদী রাষ্ট্রপতি আন্তানাস স্মেটোনার বিরোধী ছিলেন যিনি সালে ক্ষমতায় এসেছিলেন। অতএব, এটি সরকার-স্পন্সর লিথুয়ানীয় মহিলা কাউন্সিলের বিরোধী ছিল। ইউনিয়নটি আনুষ্ঠানিকভাবে ১৯৩৫ সালের ১০ জুন বন্ধ হয়ে যায়।   ১৯০৭-১৯০৮ সালে প্রস্তাবিত সংগঠন  ১৯০৭ সালের অক্টোবরে কাউনাসে অনুষ্ঠিত লিথুয়ানিয়ান মহিলাদের প্রথম কংগ্রেস (তখন রাশিয়ান সাম্রাজ্যের অংশ) লিথুয়ানিয়ান মহিলা ইউনিয়ন প্রতিষ্ঠার সিদ্ধান্ত নেয় যে আন্তর্জাতিক নারী আন্দোলনে অংশগ্রহণ করবে। ক্যাথলিক পাদ্রী এবং সমাজতন্ত্রীদের মধ্যে বিতর্কিত বিতর্কের পর কংগ্রেস ইউনিয়ন সংগঠিত করার জন্য একটি ১০ সদস্যের কমিটি নির্বাচন করে। কমিটিতে সভাপতি হিসেবে গ্যাব্রিয়েল পেটকেভিচ, সাধারণ সম্পাদক হিসেবে সোফিজা কিমান্তাইতি ও মারিজা পেকাউসকাইতি, কোষাধ্যক্ষ হিসেবে ওনা প্লেইরিটি-পুইডিয়েন ও মারিজা গ্রিনিভিয়েন ও মারিজা গ্রিনিউভিয়েন, এলেনা ভায়েতকেভিয়েতা ও মারিজা পুতিন্সকাইতি এবং টেক্লে মুইদজিনাভিয়েভিকে উপ-কমিটির সদস্য হিসেবে অন্তর্ভুক্ত করা হয়।  টেক্লে অগাস্টিনাভিচিউটি। ফেলিসিয়া বোর্টকেভিকিয়েনি এবং জুলিজা জাইমান্তিয়েন সহ আরও বেশ কিছু মহিলাকে পদত্যাগের ক্ষেত্রে প্রার্থী হিসাবে নির্বাচিত করা হয়েছিল।  তথ্যসূত্র   বিষয়শ্রেণী:১৯২২-এ লিথুয়ানিয়ায় প্রতিষ্ঠিত বিষয়শ্রেণী:১৯২২-এ প্রতিষ্ঠিত সংগঠন বিষয়শ্রেণী:লিথুয়ানিয়ার নারীবাদী সংগঠন
বিষয়শ্রেণী:   এশিয়ার ব্রোঞ্জ যুগের রাষ্ট্র   বিষয়শ্রেণী:   ব্রোঞ্জ যুগের সংস্কৃতি   বিষয়শ্রেণী:   এশিয়ার লৌহ যুগের সংস্কৃতি   বিষয়শ্রেণী:   আফ্রিকার লৌহ যুগের সংস্কৃতি   বিষয়শ্রেণী:   ভূমধ্যসাগরীয় অঞ্চলের ইতিহাস   বিষয়শ্রেণী:   ফিলিস্তিন (অঞ্চল) এর ইতিহাস   বিষয়শ্রেণী:   পশ্চিম এশিয়ার ইতিহাস   বিষয়শ্রেণী:   হিব্রু বাইবেল জাতি   বিষয়শ্রেণী:   ইসরাইলের রাজনৈতিক সত্তা   বিষয়শ্রেণী:  সভ্যতা    বিষয়শ্রেণী:    মধ্যপ্রাচ্যের প্রাক্তন রাষ্ট্র  বিষয়শ্রেণী:   সমুদ্রিক জনগন   বিষয়শ্রেণী:   প্রাচীন লেবানন   বিষয়শ্রেণী:    প্রাচীন সিরিয়া  বিষয়শ্রেণী:   ইসরায়েলের ঐতিহাসিক অঞ্চল   বিষয়শ্রেণী:প্রাচীন পূর্ব-ভূমধ্যসাগরীয় অঞ্চল
কালেক্টরেট  সরকারি  স্কুল এন্ড কলেজ, রংপুর মাধ্যমিক ও উচ্চ মাধ্যমিক শিক্ষা বোর্ড, দিনাজপুর বোর্ড এর অধীনে পরিচালিত একটি বেসরকারি শিক্ষাপ্রতিষ্ঠান। এটি  রংপুর জেলা প্রশাসন নিয়ন্ত্রিত এবং রংপুর নগরের সেনপাড়া এলাকায় অবস্থিত। ১৯৯৮ সালে প্রতিষ্ঠার পর ২০০১ সালে কলেজ শাখার উদ্বোধন, ২০০২ সালে এসএসসি এবং ২০০৩ সালে এইচএসসি পরীক্ষায় শিক্ষার্থীরা প্রথম অংশগ্রহণ করেন। বর্তমানে প্রাথমিক শাখায় ২৭৪৪, মাধ্যমিক শাখায় ১০৩৪ এবং কলেজ শাখায় ১১০০ জন শিক্ষর্থী রয়েছে।  ইতিহাস  শিক্ষার্থিদের সার্বিক বিকাশের মাধ্যমে মানবিক, সামাজিক ও নৈতিক গুণসম্পন্ন জ্ঞানী, দক্ষ, যুক্তিবাদী, বিজ্ঞানমনস্ক, স্বাধীনতার চেতনায় বিশ্বাসী, সৃজনশীল ও দেশপ্রেমিক জনসম্পদ গড়ে তোলাই প্রতিষ্ঠানটির লক্ষ্য। এ লক্ষ্যকে সামনে রেখে প্রাক্তন জেলা প্রসাশক জনাব মোয়াজ্জেম হোসেন এর আন্তরিক প্রচেষ্টায় ১৯৯৮ সালে এ শিক্ষাপ্রতিষ্ঠানটি স্থাপিত হয়। জেলা প্রসাশনের দক্ষ ব্যবস্থাপনা ও শিক্ষক-শিক্ষিকাবৃন্দের সুচারু পাঠদানের ফলে অতি অল্প সময়ের মধ্যেই এ প্রতিষ্ঠানটি অত্র অঞ্চলের অন্যতম শ্রেষ্ঠ বিদ্যাপীঠ হিসেবে সর্বমহলে ব্যাপক পরিচিতি লাভ করেছে। প্রতিবছর পি.ই.সি, জে.এস.সি, এস.এস.সি ও এইচ.এস.সি পরীক্ষায় প্রতিষ্ঠানটির সাফল্যজনক ফলাফল সর্বমহলে প্রশংসিত হয়েছে। প্রতিষ্ঠানটি ৭৭ শতক জমির উপর প্রতিষ্ঠিত। ১৯৯৮ সালের ডিসেম্বরে চালু হয়ে ২০০২ সালে একাদশ শ্রেনিতে ছাত্র-ছাত্রী ভর্তি শুরু হয়। এবং ২০০৬ সালে প্রতিষ্ঠানটি এমপিও ভুক্ত হয়। এ কলেজটি রংপুরে প্রতিষ্ঠিত হলে তা বাংলাদেশে ব্যাপক সারা ফেলে। এবং এ নামে বাংলাদেশের প্রত্যেক জেলায় জেলা প্রশাসকগণ অনুরূপ কালেক্টরেট স্কুল এন্ড কলেজ প্রতিষ্ঠা করে। বলতে গেলে বাংলাদেশের সব জেলায় কালেক্টরেট স্কুল এন্ড কলেজ আছে।  শিক্ষা কার্যক্রম  এ বিদ্যালয়টিতে প্লে থেকে দ্বাদশ শ্রেণি পর্যন্ত সহশিক্ষা কার্যক্রম চালু আছে। প্রত্যেক শ্রেণিতে মেঘনা, পদ্মা ও তিস্তা নামে তিনটি করে শাখা আছে। প্রতি বছর ভর্তি পরীক্ষার মাধ্যমে ভর্তি করা হয়।   আসন  উচ্চমাধ্যমিকে বিজ্ঞান বিভাগে ৩৫০, মানবিক বিভাগে ১৮৫ ও বাণিজ্য বিভাগে ১৫০টি আসন রয়েছে।  ক্যাম্পাস  বিদ্যালয়টি্র শিক্ষা কার্যক্রম মূলত তিনটি ভবন-কমপ্লেক্সে বিভক্ত। এর মাঝে একটি খোলা মাঠ রয়েছে। এছাড়া স্কুল ভবনে বিদ্যালয়ের জরুরী অফিস সেকশন, অধ্যক্ষের কার্যালয় এবং স্কুল অংশের ল্যাবরেটরি রয়েছে।  থাম্ব|প্রশাসনিক ভবন ও একাডেমিক ভবনের উত্তর পাশের একাংশ সুবিধা বিদ্যালয়টিতে শিক্ষার্থীদের যুগপোযোগী শিক্ষা প্রদানের পাশাপাশি, শারীরিক, মানসিক এবং চারিত্রিক উৎকর্ষ সাধনের জন্য পর্যাপ্ত সুবিধা রয়েছে। বিদ্যালয়টিতে একটি সমৃদ্ধ গ্রন্থাগারের পাশাপাশি কম্পিউটার ল্যাব, এবং বিজ্ঞান বিভাগের প্রত্যেক শিক্ষার্থীর জন্য পর্যাপ্ত অন্যান্য ল্যাবরেটরি সুবিধা রয়েছে। বিদ্যালয় ক্যাম্পাসজুড়ে রয়েছে শহীদ মিনার, অভিভাবক শেডস ইত্যাদি। বিদ্যালয়টি অনাবাসিক।  র‌্যাংকিং  +সহপাঠী র‌্যাংকিং শাখাজেলাবিভাগবোর্ডজাতীয়কলেজ৬১৩১০১২৯বিদ্যালয়১০৩০২৯২৬৩  তথ্যসূত্র  বহিঃসংযোগ     বিষয়শ্রেণী:রংপুর জেলার বিদ্যালয়‎ বিষয়শ্রেণী:রংপুর জেলার মহাবিদ্যালয় বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:দিনাজপুর শিক্ষা বোর্ডের অন্তর্ভুক্ত বিদ্যালয় বিষয়শ্রেণী: বাংলাদেশের কালেক্টরেট স্কুল এন্ড কলেজ বিষয়শ্রেণী:দিনাজপুর শিক্ষা বোর্ডের অন্তর্ভুক্ত কলেজ
thumb|হ্যান্ডলুম দ্বারা তাঁত শাড়ি বয়ন, ফুলিয়া। ফুলিয়া ভারতের পশ্চিমবঙ্গ রাজ্যের নদিয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ফুলিয়া শহরের জনসংখ্যা হল ৫০,২৫৪ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে ফুলিয়ার সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   ইতিহাস  এই শহর তাঁত শিল্পের কারণে পৃথিবী বিখ্যাত। ফুলিয়ার তাঁতের কাপড়ের ওপর এলাকার অর্থনীতি অনেকটা নির্ভরশীল। শান্তিপুর এর নিকটবর্তী ফুলিয়া একটি পুরোনো জনপদ। এখানে আদি কবি, রামায়ণ রচয়িতা  কৃত্তিবাস ওঝার জন্ম। ফুলিয়া রসগোল্লার জন্য বিখ্যাত। এখানে রসগোল্লা উৎসব পালিত হয়। ফুলিয়া নাম ফুল্লবাটি থেকে এসেছে। আগে এখানে প্রচুর ফুলের চাষ হতো। এজন্য সম্ভবত এরকম নামকরণ।   তথ্যসূত্র   বিষয়শ্রেণী:নদিয়া জেলার শহর ও নগর
দাইন্যা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৫ কিলোমিটার পশ্চিমে অবস্থিত।   জনসংখ্যাতত্ত্ব  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, দাইন্যা ইউনিয়নের মোট জনসংখ্যা ৩১,৪৪০ জন। এই ইউনিয়নে মোট ঘরসংখ্যা ৭২৮৩ টি।   শিক্ষা  দাইন্যা ইউনিয়নের গড় সাক্ষরতার হার শতকরা ৪৭.৭ ভাগ (পুরুষ-৫২.৫%, মহিলা-৪৩.২%)।   আরও দেখুন   টাঙ্গাইল  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:টাঙ্গাইল সদর উপজেলার ইউনিয়ন
thumb|২০২০ সালের ৫ আগস্ট উত্তরপ্রদেশের অযোধ্যায় রাম জন্মভূমি মন্দিরের ভিত্তিপ্রস্তর স্থাপনের জন্য ফলক উন্মোচনের অনুষ্ঠানে নৃত্য গোপাল দাস মহন্ত নৃত্যগোপাল দাস (জন্ম ১৯৩৮) অযোধ্যার বৃহত্তম মন্দিরের প্রধান। মণি রাম দাস কি চাওয়ানি, রাম জন্মভূমি ন্যাস এবং শ্রী রাম জন্মভূমি তীর্থক্ষেত্র সংস্থাগুলি গঠিত  অযোধ্যায় রাম মন্দির নির্মাণের জন্য। এছাড়াও তিনি শ্রী কৃষ্ণ জন্মস্থান সেবা সংস্থার প্রধান।   পটভূমি  তিনি ১৯৩৮ সালের ১১ই জুন উত্তরপ্রদেশের মথুরা জেলার কেরহালা গ্রামে জন্মগ্রহণ করেন। ১৯৫৩ সালে দশম শ্রেণীর পরীক্ষায় উত্তীর্ণ হওয়ার পর তিনি বাণিজ্য অধ্যয়নের জন্য মথুরার একটি কলেজে ভর্তি হন কিন্তু যখন তিনি ১২ বছর বয়স শীঘ্রই তিনি অযোধ্যায় গিয়ে  পড়াশোনা শেষ করেন।  অযোধ্যায়, তিনি মহন্ত রাম মনোহর দাসের শিষ্য হয়েছিলেন এবং বারাণসীতে সংস্কৃত বিশ্ববিদ্যালয় থেকে শাস্ত্রী (ডিগ্রী) নিয়ে স্নাতক হন। অযোধ্যায়, তিনি মহন্ত রাম মনোহর দাসের শিষ্য হন এবং বারাণসীতে সংস্কৃত বিশ্ববিদ্যালয় থেকে শাস্ত্রী (ডিগ্রী) নিয়ে স্নাতক হন। ১৯৬৫ সালে ২৭ বছর বয়সে তিনি একজন মহন্ত হন, শ্রী মণি রাম দাস চাভনির (ছোটি চাভানি) ষষ্ঠ মহন্তের উত্তরসূরি হন। মন্দিরটি শহরের প্রধান ধর্মীয় ও আধ্যাত্মিক আকর্ষণগুলির মধ্যে একটি, এবং প্রতিদিন মহন্ত নৃত্য গোপাল দাস শত শত তীর্থযাত্রীর সাথে দেখা করেন।  রামায়ণ ভবন এবং শ্রী চরধাম মন্দির সহ মন্দির নির্মাণের কৃতিত্ব তাকে দেওয়া হয়।  তিনি "মণিরাম ছাউনি" চালান যেখানে ৫০০ সাধু থাকতেন। তিনি ১৯৮৪ সাল থেকে রাম জন্মভূমি আন্দোলনের সাথে সক্রিয়ভাবে যুক্ত ছিলেন। ২০০৬ সালে যখস রামচন্দ্র দাস পরমহংস মারা গেলে তিনি রাম জন্মভূমি ন্যাসের প্রধান হিসেবে দায়িত্ব গ্রহণ করেন এবং তিনি বর্তমানে শ্রী রাম জন্মভূমি তীর্থক্ষেত্রের প্রধান।  তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৩৮-এ জন্ম বিষয়শ্রেণী:২১শ শতাব্দীর হিন্দু ধর্মগুরু বিষয়শ্রেণী:মথুরার ব্যক্তি
জুনিয়র দালা (জন্ম: ২৯ ডিসেম্বর ১৯৮৯; লুসাকা, জাম্বিয়া) একজন জাম্বিয়ায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার যিনি দক্ষিণ আফ্রিকার ঘরোয়া ক্রিকেটে আনলিমিটেড টাইটান্সের জন্য খেলেন।  তথ্যসূত্র  বহিঃসংযোগ  বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জাম্বিয়ান ক্রিকেটার বিষয়শ্রেণী:ইস্টার্নসের ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:লায়ন্সের ক্রিকেটার বিষয়শ্রেণী:টাইটান্সের ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:ডারবান'স সুপার জায়ান্টসের ক্রিকেটার বিষয়শ্রেণী:লুসাকার ব্যক্তিত্ব
আন্নামালাই রেডডিয়ার বা রেদ্দিয়ার (১৮৬৫-১৮৯১) একজন তামিল কবি এবং সুরকার ছিলেন।  তামিলনাড়ুর তিরুনেলভেলি জেলা, শঙ্করানকোইল তালুকের সেনিকুলামে জন্মগ্রহণ করেন, তিনি রামাস্বামী পুলাভার এবং ইউভি স্বামীনাথ আইয়ারের অধীনে তামিল অধ্যয়ন করেন এবং পরে উত্তরমলাইয়ের জমিদারের পৃষ্ঠপোষকতা পান।   তাকে বিশেষভাবে তার কাভাদি চিন্দুর জন্য স্মরণ করা হয়, কাভাদি আট্টম পরিবেশন করার সময় প্রভু মুরুগানের ভক্তদের দ্বারা উচ্চারিত গানের একটি ধারা।     তথ্যসূত্র   বিষয়শ্রেণী:১৮৬৫-এ জন্ম বিষয়শ্রেণী:১৮৯১-এ মৃত্যু বিষয়শ্রেণী:তামিলনাড়ুর কবি বিষয়শ্রেণী:তামিল কবি বিষয়শ্রেণী:১৯শ শতাব্দীর ভারতীয় কবি